CELEX: 62013TA0496
Language: hr
Date: 2015-06-11 00:00:00
Title: Predmet T-496/13: Presuda Općeg suda od 11. lipnja 2015. – McCullough protiv Cedefop-a („Pristup dokumentima — Uredba (EZ) br. 1049/2001 — Dokumenti koji se odnose na postupak javne nabave i na sklapanje ugovora koji iz njih proizlaze — Zahtjev za dostavu dokumenta u okviru kaznenog postupka — Odbijanje pristupa — Izuzeće koje se odnosi na zaštitu privatnosti i integriteta pojedinca — Izuzeće koje se odnosi na zaštitu procesa odlučivanja”)

27.7.2015   
            
            
               HR
            
            
               Službeni list Europske unije
            
            
               C 245/16
            
         Presuda Općeg suda od 11. lipnja 2015. – McCullough protiv Cedefop-a
   (Predmet T-496/13) (1)
   
   ((„Pristup dokumentima - Uredba (EZ) br. 1049/2001 - Dokumenti koji se odnose na postupak javne nabave i na sklapanje ugovora koji iz njih proizlaze - Zahtjev za dostavu dokumenta u okviru kaznenog postupka - Odbijanje pristupa - Izuzeće koje se odnosi na zaštitu privatnosti i integriteta pojedinca - Izuzeće koje se odnosi na zaštitu procesa odlučivanja”))
   (2015/C 245/19)
   Jezik postupka: engleski
   
      Stranke
   
   
      Tužitelj: Colin Boyd McCullough (Thessalonique, Grčka) (zastupnik: G. Matsos, odvjetnik)
   
      Tuženik: Europski centar za razvoj strukovnog osposobljavanja (Cedefop) (zastupnici: C. Lettmayr, agent, a zatim M. Fuchs, agent, uz asistenciju E. Petritsija, odvjetnika, zatim E. Petritsija i E. Roussoua, a zatim E. Roussou i P. Anestisa, odvjetnika, i konačno P. Anestisa)
   
      Predmet
   
   Zahtjev za poništenje odluke Cedefop-a od 15. srpnja 2013. o odbijanju pristupa zapisnicima njegova upravnog odbora, zapisnicima njegova predsjedništva i zapisnicima njegove upravljačke skupine „Knowledge Management System”, koji su utvrđeni za razdoblje od 1. siječnja 2002. do 31. prosinca 2005., zahtjev da se Cedefop-u naloži dostavu zatraženih dokumenata te zahtjev da se, na temelju članka 16. Uredbe Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (SL L 39., str. 1.) (SL, posebno izdanje na hrvatskom jeziku, poglavlje 5., svezak 5., str. 55.) i članka 1. Protokola o povlasticama i imunitetima Europske unije, grčkim nacionalnim tijelima odobri da nasilno uđu u prostorije i zgrade Cedefop-a, da sukladno primjenjivim grčkim zakonima provode istragu, pretragu te oduzimanje predmeta u tim prostorijama i zgradama, kako bi pribavili zatražene dokumente i proveli istragu u odnosu na eventualna nezakonita djela.
   
      Izreka
   
   
               1.
            
            
               Poništava se odluka Europskog centra za razvoj strukovnog osposobljavanja (Cedefop) od 15. srpnja 2013. o odbijanju pristupa zapisnicima njegova upravnog odbora, zapisnicima njegova predsjedništva i zapisnicima njegove upravljačke skupine „Knowledge Management System”, koji su utvrđeni za razdoblje od 1. siječnja 2002. do 31. prosinca 2005., u dijelu u kojim je njome odbijen pristup zapisnicima upravnog odbora i predsjedništva, osim u dijelu koji se odnosi na pristup imenima njihovih članova.
            
         
               2.
            
            
               Tužba se u preostalom dijelu odbija.
            
         
               3.
            
            
               Nalaže se Cedefop-u snošenje vlastitih troškova i tri četvrtine troškova Colina Boyda McCullougha.
            
         
               4.
            
            
               Colin Boyd McCullough snosit će jednu četvrtinu vlastitih troškova.
            
         
      (1)  SL C 344, 23. 11. 2013.